broneknotgeld
23.06.12, 14:55
Ślonski "lamus"?!
Autonomjo ślonsko "lamusym" dlo niego?!
Jako mi spokopić terozki istnego?
Fety skiż "lamusa"? Po to fajrowanie?
Tworcom autonomiji we tym ubliżanie?
www.dziennikzachodni.pl/artykul/603341,prezydent-komorowski-droga-dla-slaska-poglebienie,id,t.html
"Lamusym" co było, choć żywo ideja?
W niyj samorzondności rola dobrodzieja
W niyj muster na dzisioj ciyngym niyspełniony
Toż jako nom dziwać co we duszach momy
Ze "lamusa" Wolny, Korfanty i inksi?
Zdo sie co skiż tego dzisioj dlo nos wiynksi!
Pochować tyn "lamus" ze jejich prochami?
Mi sie zdo jak niebo co ciyngym nad nami!
Dyć nom niychej żyje! Niych ze przodka świyci!
I wiyncy ślonskości we duszach uklyci
Niych we Polska blyśnie w dziyń i ze wieczora
Kogosik to mierzi? Możno biere ora?
Czy demokracyjo po to by sie strachać?
Po to pamiyńć przodkow coby ze niyj lachać?
"Lamusym" ideja zdaniym prezydynta?!
Jo wiym ło tym swoje - dlo mie to niy piynta.
afr_Latn unk bos_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn